এ বিষয়ে পরিকল্পনা কমিশনের সাধারণ অর্থনীতি বিভাগের (জিইডি) সদস্য ড. শামসুল আলম বলেন, প্রতিবছর বেসরকারি খাতে প্রকৃত বিনিয়োগ বাড়ছে ৯ শতাংশ। মূল্যস্ফীতি যোগ করলে এ হার ১৫ শতাংশের মতো হয়। সম্প্রতি সরাসরি বিদেশি বিনিয়োগের (এফডিআই) বেশ কিছু প্রস্তাব পাওয়া গেছে তা ছাড়া ব্যক্তি খাতে বিদেশি ঋণও আসছে। অভ্যন্তরীণ উৎস থেকে এক শতাংশ বাড়লে ব্যক্তি বিনিয়োগের লক্ষ্য পূরণ হবে। তবে এ জন্য জোরদার প্রচেষ্টা চালাতে হবে বলে মনে করেন তিনি। পর্যাপ্ত উদ্যোগ নেওয়া জিডিপির লক্ষ্য পূরণ হবে বলেও মনে করেন সিনিয়র সচিব পদমর্যাদার এ কর্মকর্তা।